Mercando cualquier obra n’asturianu o en gallego-asturianu, amás de facevos un 10 % de descuentu, vais llevar un llibru regalu (Pruebes d’autor. Les siete vides de Nel Amaro o Al aveiro d’un Travatel. Úa escoyeta de poesía contemporánea en gallego-asturiano). ¡Animáivos a mercar un llibru! Ye la manera más barata y más guapa de viaxar.
#000003
Más p’allá de la so vida personal, na que supo dende bien nenu lo que yera la derrota y la persecución familiar, que visitó la cárcel delles veces y foi torturáu, creó, dirixó y representó teatru dende los años setenta, escribió noveles y cuentos d’áxil llingua y fondu sentir, poesía a la manera de Blas de Otero hasta derivar na esperimental y visual y foi ún de los primeros performances d’España algamando sonadía nacional y internacional.
#000006
Personaxe en sigo mesmu y autor bien característicu amás d’axitador cultural y entamador de revistes lliteraries y fancinos varios dende’l Turón nel que pasó a residir a lo último de los años ochenta, tien una montonera d’obres publicaes –munches yá de non fácil alcuentru– unes en castellanu y otres n’asturianu: obres de teatru (Antígona, por exemplu, 1991; Les manes en caxón, 2003), dellos poemarios (Y tu, Marta B., qu’entoncies nun yeres, tampocu, l’Anna Karina de les películes de Jean-Luc Godard; Diariu de Polizón, 1990; Poemes de San Francisco, 1993; Pruebes d’autor, 1994; Cementeriu cívicu, 1999; y un inéditu, Katowice), noveles (¡Adiós, Dvorak!,1990; Novela ensin títulu, 1991; L’últimu del pelotón, 1994; ¡Falanxista!, 1995; y Entós, cuando ñevaba, 2002) y dos llibros de cuentos (Prietu jazz y Na borrina, 1993).
#000007
Premiu de Poesía «Fernán-Coronas» 2019
#000009
Ángeles Carbajal, autora del prólogu de Díes otros, fala d’esti poemariu como «poesía con pensamientu». Y esa ye la impresión que queda en nós de la que lleemos dalgún de los diecisiete poemes que conformen esta primer entrega poética de Laura Marcos: versos que van del cerebru a la mano que los escribe pasando de dides per onde habiten los sentimientos. Versos conteníos, concisos, definitorios, d’una engañosa cenciellez que, por embargu, acueyen elementos surrealistes y metáfores eficientes.
#000010
Laura Marcos (Mieres del Camín, 1982), llicenciada en Filoloxía Inglesa pola Universidá d’Uviéu, ye narradora, poeta y traductora. Nel 2017 publicó Cuentos de ser y de tar, que va yá pola segunda edición. Con Díes otros foi a ganar el Premiu de Poesía Fernán-Coronas na convocatoria del 2019.
#000012
La reserva protexida de Les Cuenques
#000013
Nel 2001 nos locales de la Low Library de la Columbia University de Nueva York, la National Geographic Magazine da los sos premios añales. Ente los trabayos qu’opten a esti gallardón ta’l tituláu «La casta de los prexubilaos de Les Cuenques mineres asturianes», obra de la reportera norteamericana Eleonnor Windstone.
#000015
Pa cubrir la noticia, el diariu asturianu La Nueva España manda pa la ciudá de los rascacielos a Mariano Requejo, periodista de la edición de Les Cuenques.
#000016
La reserva protexida de Les Cuenques ye’l rellatu de cómo Eleonnor Windstone ve l’Asturies, en concreto’l Mieres de Camín, del primer añu del nuevu sieglu. y cuéntanoslo de primer mano, yá que trescribe puntu per puntu’l díariu que la reportera foi escribiendo nel tiempu que pasó nesta tierra. Peles sos páxines cuerren Villa y Campelo, Rodríguez Vigil, Álvarez Areces o l’Asaltacunes, al llau de Gabino de Lorenzo.
#000017
Recibe en tu correo las noticias de los Editores de Asturias
#000021
Únete a 40 seguidores más
¿Ya tienes una cuenta de ? Accede ahora.
#000022
Privacidad y cookies: este sitio utiliza cookies. Al continuar utilizando esta web, aceptas su uso.
Para obtener más información, incluido cómo controlar las cookies, consulta aquí:
#000023